CELEX: C2007/095/73
Language: da
Date: 2007-04-28 00:00:00
Title: Sag T-430/03: Dom afsagt af Retten i Første Instans den 15. marts 2007 — Dascalu mod Kommissionen (Tjenestemænd — udnævnelse — ændring af indplacering i lønklasse og løntrin — anvendelse af Domstolens praksis — artikel 5, artikel 31, stk. 2, artikel 32, andet afsnit og artikel 45 og 62 i tjenestemandsvedtægten)

28.4.2007   
            
            
               DA
            
            
               Den Europæiske Unions Tidende
            
            
               C 95/37
            
         Dom afsagt af Retten i Første Instans den 15. marts 2007 — Dascalu mod Kommissionen
   (Sag T-430/03) (1)
   
   (Tjenestemænd - udnævnelse - ændring af indplacering i lønklasse og løntrin - anvendelse af Domstolens praksis - artikel 5, artikel 31, stk. 2, artikel 32, andet afsnit og artikel 45 og 62 i tjenestemandsvedtægten)
   (2007/C 95/73)
   Processprog: fransk
   Parter
   
      Sagsøger: Iosif Dascalu (Kraainem, Belgien) (ved avocat, N. Lhoëst)
   
      Sagsøgt: Kommissionen mod De Europæiske Fællesskaber (først ved C. Berardis-Kayser, L. Lozano Palacios og H. Krämer, som befuldmægtigede, og dernæst af H. Krämer, som befuldmægtiget)
   Sagens genstand
   Dels en påstand om annullation af Kommissionens afgørelser af henholdsvis 23. december 2002 og 14. april 2003, hvorved sagsøgerens indplacering i lønklasse blev ændret, for så vidt som hans indplacering i løntrin på datoen for hans udnævnelse deri fastsættes til lønklasse A6, første løntrin, og de økonomiske følger heraf, herved gives virkning fra den 5. oktober 1995, og hans karriere ikke genoprettes, og, om fornødent, en påstand om annullation af de afgørelser, hvorved sagsøgerens klager afslås, dels en påstand om erstatning for den skade, sagsøgeren angiveligt har lidt som følge af disse afgørelser.
   Konklusion
   
               1)
            
            
               Kommissionens afgørelse af 14. april 2003 annulleres, for så vidt som datoen for de økonomiske følger heraf fastsættes til den 5. oktober 1995.
            
         
               2)
            
            
               Kommissionen foretager en sammenligning af sagsøgerens fortjenester med fortjenesterne for de tjenestemænd, der er blevet forfremmet til lønklasse A5 fra den 16. april 1993 og derefter til A4 fra den 16. januar 1998.
            
         
               3)
            
            
               Efter denne gennemgang og for så vidt som Kommissionen ikke er i stand til at tilbyde sagsøgeren en forfremmelse til den lønklasse, der er berettiget, opfordres parterne til at søge at opnå en aftale om en passende kompensation under hensyntagen til sagsøgerens erstatningspåstand.
            
         
               4)
            
            
               Parterne informerer Retten inden for en frist af 3 måneder at regne fra denne doms afsigelse om indholdet af den aftale, de måtte være nået frem til, eller i mangel heraf, om deres påstande opgjort i tal vedrørende erstatningsbeløbet.
            
         
               5)
            
            
               I øvrigt frifindes Kommissionen for De Europæiske Fællesskaber.
            
         
               6)
            
            
               Afgørelsen om sagens omkostninger udsættes.
            
         
      (1)  EUT C 47 af 21.2.2004.